Umferð um Hvalfjarðargöng yfir viðmiði hönnuða Á síðasta ári fóru 1.856.568 ökutæki um Hvalfjarðargöng og er það 9,28% aukning frá árinu 2005 að sögn Gylfa Þórðarsonar framkvæmdastjóra Spalar ehf. , sem á og rekur Hvalfjarðargöng . Fóru því 5.086 ökutæki um göngin á hverjum sólarhring að meðaltali . Göngin voru hönnuð fyrir meðalumferð allt að 5.000 ökutækja á sólarhring og var því umferðin á síðasta ári umfram þau mörk . Þess má einnig geta að þegar göngin opnuðu 1998 vonuðust ráðamenn Spalar eftir að meðalumferð á sólarhring yrði um 1.700 ökutæki og þótti það nokkur bjartsýni . Á síðasta rekstrarári Spalar frá 1.10 2005 - 30.9 2006 fóru 1.832.683 ökutæki um göngin sem var 12,33% aukning frá fyrra rekstrarári . Fóru þá 5.021 ökutæki um göngin á sólarhring að meðaltali .